"Rośnie tam trowa...". fot. FJD
"do Lidla szłapcugym mómy jednóm minutem...". fot. FJD
"...je to yno 600 metrów...". fot. FJD
Dzisio Wóm zaś poczytóm po naszymu opowiadanie "Po odpuście" Henryka Jasiczka, z książki "Humoreski Beskidzkie". fot. FJD
"Gdo sie za swój jynzyk wstydzi takim niech sie każdy brzidzi".
cd. słownika:
blaknóć - napomknąć
Cosi tam blaknył i telach go widzioł.
blamborek - blaszany pojemnik na wodę
SZPACYRKYM PO CIESZYNIE
"Moja ty słodko cieszyńsko mowo
Woda w blamborku je dobro na łosełke.
być zawsze do prawjynio gotowo
a jak cie uż żodyn nie bydze rozumioł
to jyny wiater bydzie po naszymu szumioł"
Abo posadzić kwaki
Uż sóm my blisko tego cestowego kolca s kierego mogymy sie rozegnać kaj nas jyno napadnie, bo aż sztyry cety mogymy se wybrać. Jak jednakowóż pojadymy pomaluśku to sie naogłondómy przerozmajtych dziwów, kiere sóm tam dookoła. Łobalónego dworca PKS-u uż nie uwidzymy bo go tam nima, ale za to mogymy zawiesić łoko na szurym plechowym płocie co mo niby tustelokóm zazwyrtać w czepani, że za nim cosi sie stawio. Nima łón doś wielki, bo aji dziecka tam mogóm zozdrzić i podziwać sie co tam pieknego latoś postawili. Jo też tam zozdrził alech tam nic nie uwidzioł coby mógło nazywać sie budowóm. Rośnie tam trowa i dziw jyno biere, że żodyn eszcze nie wpod na to, coby tam zasioć jakigosi łobilo abo posadzić kwaki. Łojcóm miasta prziszło jednakowóż do czepani najóńć te reszte nie zagrodzónego placu,coby tustelocy i zaolziocy mógli se tam stawiać auta. Byłoby to pieknie coby to było zdarma, ale wysraństwo i chynć łobiyranio s piniyndzy cieszynioków jak sie jyno trefi przileżytość je wiynkszo niż dobre serce. Żodyn jednakowóż nie prziszeł na to, że konsek dalij idzie stanóć ganc zdarma i tymu też dzisio nie stoi tam wiyncyj jak pjyńć aucisków, a tabulki, światło, zamiatani/skludzani śniega/ bydzie isto kosztować wiyncyj niż udo sie za tyn plac utarżyć. Po prawo wedla tego cestowego kolca stoi wielko nie opucowano chałupa na kierej znaszło se plac sześć wielkich chwolideł. Na jednym ś nich pisze, że do "Lidla" szłapcugym mómy jednóm minutem i że je to jyno 600 metrów. Zdo mi sie, że to nima możne coby tak wartko cieszyniocy poradzili sie przesmrodzać po cestach jak to kiejsi robowoł nasz mistrz olimpijski w chodzie Robert Korzeniowski. Jak sie to kómusi podarzi to niech to zapisze w "Księdze Guinessa".
Zaproszenie
Zybrzidowice zaproszajóm na "Biesiade Cieszyńskóm" kaj miłośnicy naszej pieknej rzeczy znóndóm cosi dlo siebie - baji szumne pieśniczki, tańce, bojki i wice, a dziecka podrzistajóm też cosi fajnego baji o takim starym fachu kierego dzisio isto uż ni ma, a mianowoł sie bednorz. Wszecko to bydzie w Zómku kiery soji na postrzodku Zybrzidowic. Zaczynómy tyn hałdamasz 25.10.2013 r. o godzinie 17.00 - wstymp je zdarma ale pinindzy se możecie przibrać do kapsy, bo przijadóm ku nóm handlyrze s regiónalnymi wiecami, a łod tego nie idzie patrzałek oderwać.
Zaproszómy eszcze roz!
Ewelina Szuścik
A teraz zaś fajny wic:
- Antek póć sy mnóm do asekuracyji ubezpieczyć sie łod nieszczynśliwych wypadków, bo to je dzisio fest moderne! - Prawi kamrat do kamrata.
- Uż je za nieskoro, boch sie wczora ożynił
Mjyjcie sie wszedcy dobrze i wiesiołego popióntku.
Dzisio Wóm zaś poczytóm po naszymu opowiadanie "Po odpuście" Henryka Jasiczka, z książki "Humoreski Beskidzkie".
pol_Latn szl_Latn szl_Latn szl_Latn szl_Latn pol_Latn hrv_Latn szl_Latn pol_Latn szl_Latn szl_Latn szl_Latn pol_Latn szl_Latn szl_Latn run_Latn szl_Latn pol_Latn szl_Latn szl_Latn lvs_Latn pol_Latn szl_Latn szl_Latn szl_Latn szl_Latn